Зацікавіць дзяцей даследчай дзейнасцю ўмее гісторык Лілія Сідорка, кіраўнік школьнага народнага музея “Светач”. Школьнікі самі збіраюць экспанаты, праводзяць экскурсіі, вучацца быць камунікабельнымі, прыгожа гаварыць, упэўнена трымацца перад публікай. Усё гэта спатрэбіцца не толькі будучым экскурсаводам, гісторыкам, этнографам, археолагам, але і будзе карысным у любой галіне. Дзесяцікласнікі прапанавалі прадстаўнікам сферы адукацыі Гродзеншчыны наведаць музейныя пакоі, праслухаць пазнавальны аповед пра Зэльвеншчыну ў мінулым і сучаснасці.